text: 53 klip i kørekortet
  19 april 2011 kl. 09.33
  Færdselsbetjente fra Sydøstjyllands Politi havde travlt mandag og klippede i 53 kørekort.
  Syv steder i politikredsen slog politiet til med laser-udstyr og motorcykler for at stoppe fartsyndere. 175 blev standset i løbet af dagen, og dagens hurtigste bilist rundede 148 km i timen, skriver Vejle Amts Folkeblad.
  
  Politi: Let så den fod! 
  - Vi lavede 53 klip i kørekort og to fik en betinget frakendelse af kørekortet på stedet. Det er rigtig mange, og jeg håber, at det kan få andre til at lette foden fra speederen de kommende dage, siger vicepolitiinspektør Andreas Bryld Hansen, leder af færdselspolitiet i Vejle.
  